b'\n_START_ARTICLE_\nStevie Ray Vaughan\n_START_SECTION_\nMladost\n_START_PARAGRAPH_\nStevie Ray Vaughan se je rodil v Dallasu, Teksas, v naselju imenovanem Oak Cliff. Njegova star\xc5\xa1a nista imela posebne glasbene izobrazbe, Stevija in njegovega starej\xc5\xa1ega brata Jimmyja pa sta redno vozila po koncertih._NEWLINE_\xc4\x8ceprav je sprva \xc5\xbeelel igrati bobne je pri osmih letih prejel prvo kitaro. Brat ga je nau\xc4\x8dil osnove igranja in\xc5\xa1trumenta. Stevie je ve\xc4\x8dkrat v poznej\xc5\xa1i karieri citiral svojega brata kot enega nejve\xc4\x8djih vplivov na svoje igranje. Stevie je samouk, saj se je osnov igranj nau\xc4\x8dil od brata, ostalo se je nau\xc4\x8dil sam. Pri trinajstih letih je \xc5\xbee redno nastopal v klubih kjer je na \xc2\xbbjam sessionih\xc2\xab\xc2\xa0spoznaval svoje najve\xc4\x8dje bluesovske idole. \xc4\x8cez nekaj let se je izpisal iz \xc5\xa1ole in se preselil v Austin kjer je \xc5\xbeelel nadaljevati svojo glasbeno kariero.\n_START_SECTION_\nKariera\n_START_PARAGRAPH_\nSteviejeva prva glasbena skupina se je imenovala Paul Ray and the Cobras. Igrali so po klubih in barih v Austinu med 70 leti 20. stoletja. Po razpadu leta 1975 je ustanovil skupino Triple Threat. Leta 1978 je vokalist zapustil skupino in Triple Threat so se preimenovali v Duble Trouble po imenu skladbe izvajalca Otisa Rusha, Vaughan pa je postal glavni pevec._NEWLINE_Novembra leta 1982 so snemali v Jackson Brownes studiu v Los Angelesu. Leta 1983 so posneli prvi album Texas Flood, produciral ga je John Hammond, prodan pa je bil v 500.000 kopijah, kar je skupini prislu\xc5\xbeilo zlato plo\xc5\xa1\xc4\x8do.\n_START_SECTION_\nSmrt\n_START_PARAGRAPH_\n27. avgusta so Double Truble kon\xc4\x8dali nastop v okviru poletne turneje v Alpine Valley Music Theatre. Zaradi dolge poti nazaj v Chicago, se je Vaughan odlo\xc4\x8dil odleteti nazaj s helikopterjem._NEWLINE_Vaughan je umrl v helikopterski nesre\xc4\x8di, ki se je pripetila zaradi pilotove napake kmalu po vzletu.\n_START_SECTION_\nOprema\n_START_PARAGRAPH_\nNjegova glavna kitara, poimenovana \xc2\xbbNumber One\xc2\xab, je bila Fender Stratocaster. Njen vrat naj bi bil dvakrat oja\xc4\x8dan, saj je Stevie uporabljal izredno debele strune s katerimi je dosegel prepoznaven in edinstven zvok. Kitara je bila skozi \xc4\x8das hudo po\xc5\xa1kodovana, saj je Vaughan na koncertih ve\xc4\x8dkrat stal na njej in jo teptal._NEWLINE_Uporabljal je Fenderjeve oja\xc4\x8devalce Super Reverb, Vibroverb ter Bassman, skupaj z efektom Ibanez Tube Screamer 808.'